La crítica i la diversió de les comissions falleres inunden els carrers de Burjassot en la Cavalcada de l’Humor
2025-07-24

A les 18h de la vesprada del passat dissabte 3 de març, la Plaça de l’Ajuntament de Burjassot i la propera Plaça de Sequera eren un formiguer de colors, música, riures i balls. Estava a punt de començar l’acte més boig i desenfadat del calendari faller de Burjassot, la Cavalcada de l’Humor. Encapçalada per les carrosses en les quals es van acomodar les Falleres Majors infantils, els presidents infantils i les Falleres Majors de les tretze comissions de Burjassot, la Cavalcada de l’Humor 2018 va començar puntual i, des de Sequera, totes les comissions falleres seguides de la seua corresponent xaranga, van iniciar el recorregut marcat fins a arribar a la Plaça de l’Ajuntament.

Indis, xinesos, zombies, gànsters, sols, rajos i núvols, guàrdies civils i també disfresses d’excrements de gossos van ser algunes de les disfresses amb que les falles de Burjassot van voler posar el punt d’humor mentre criticaven i satirizaven, tant problemes i assumptes que concerneixen als veïns de Burjassot com també divertides i enginyoses crítiques a la societat actual en general.

Després de ser rebudes en la Plaça, les falleres majors i els presidents de cada comissió per part de l’alcalde de Burjassot, Rafa García, la regidora de Falles, Estefanía Ballesteros i el president de l’Agrupació Iván Heredia, les tretze comissions van ser arribant a la Plaça on van acabar de desplegar totes les seues crítiques representacions.

Després, tots van acabar la festa en el carrer Hernán Cortés, on va actuar l’Orquestra Módena.